
Samtykkeerklæring og information om behandlingen af dine personoplysninger

I dette dokument forklarer vi, hvordan Novo Nordisk bruger dine personoplysninger i forbindelse med dit erhvervspraktikophold. Personoplysninger er oplysninger om dig, som kan bruges til at finde ud af, hvem du er. Det kan for eksempel være dit navn, dine kontaktoplysninger eller din skole.

1. Hvem er vi?
Novo Nordisk A/S er ansvarlig for behandlingen af dine personoplysninger.

Kontaktoplysninger:
Novo Nordisk A/S, 
Novo Allé 1, 
2880 Bagsværd, 
Danmark, 
CVR 24256790, 
Telefonnummer: +45 4444 8888. 

Hvis du har spørgsmål til vores behandling af dine personoplysninger, kan du kontakte vores Data Protection Officer (DPO) på privacy@novonordisk.com.

Hvis dine spørgsmål handler om selve erhvervspraktikken, kan du altid skrive til:
NNErhvervspraktik@novonordisk.com. 

2. Hvor får vi dine personoplysninger fra?
Vi modtager dine personoplysninger fra din skole og UU vejleder, så vi kan organisere din erhvervspraktik og give dig alt, hvad du har brug for, for at få en god læringsoplevelse. 

Vi vil desuden tage fotos eller optage videoer under erhvervspraktikken for at dokumentere din og dine skolekammeraters oplevelse. 

3. Hvorfor behandler vi dine personoplysninger?
Vi behandler dine personoplysninger for at kunne dokumentere og administrere dit erhvervspraktikophold hos Novo Nordisk og dermed styrke forudsætningerne for et godt uddannelsesvalg og en god start på arbejdslivet for flere unge i Danmark. Behandlingen sker for at varetage vores legitime interesse efter Databeskyttelsesforordningens artikel 6, stk. 1, litra f.

Med dit og dine forældre/værges samtykke, vil vi behandle fotos og videoer af dig til at dokumentere dit erhvervspraktikophold og brande erhvervspraktik hos Novo Nordisk. Det kan være internt i Novo Nordisk-koncernen, i præsentationer for eksterne virksomheder eller myndigheder og i opslag på LinkedIn. Vi gør det på baggrund af jeres samtykke efter Databeskyttelsesforordningens artikel 6, stk. 1, litra a.

Foto – og video-materialet bruges ikke til produktreklamer. 



4. Hvilke personoplysninger behandler vi?
· Kontaktoplysninger, herunder dit navn, postnummer, telefonnummer, e-mailadresse
· Øvrige personlige oplysninger herunder din skole, klassetrin, tøjstørrelse, skostørrelse, dine forældres eller værge(r)s navn og underskrifter
· Fotos og videoer – dog kun med samtykke fra dig og dine forældre/værge(r)

5. Hvem deler vi dine personoplysninger med?
Vi deler kun dine personoplysninger med andre, når det er nødvendigt for at kunne planlægge og gennemføre dit erhvervspraktikophold, herunder:
· Virksomheder, som hjælper os med tilmelding og med at opbevare oplysningerne sikkert
· Uddannelsesaktører, hvis dit erhvervspraktikophold gennemføres i samarbejde med dem

Vi har aftaler med alle disse parter, som sikrer, at:
· dine personoplysninger kun bruges til det aftalte formål
· oplysningerne behandles sikkert og fortroligt
· oplysningerne ikke bruges til andre formål

Billeder og videoer kan deles:
· internt i Novo Nordisk-koncernen
· med tætte samarbejdspartnere, der hjælper med at planlægge og gennemføre erhvervspraktik i Danmark, f.eks. skoler, kommuner og UU-vejledere
· på Linkedin

Hvis dine personoplysninger i særlige tilfælde bliver delt med lande uden for den Europæiske Union eller det Europæiske Økonomiske Samarbejde, vil vi sørge for at beskytte dem og bruge godkendte sikkerhedsmekanismer til at dele dem. 

6. Hvor længe vil vi opbevare dine personoplysninger?
Fotos og videoer opbevares i op til 2 år efter dit erhvervspraktikophold er slut.

Alle andre personoplysninger opbevares i op til 5 år efter afslutning af erhvervspraktikken. Det gør vi for at overholde reglerne i Arbejdsskadelovgivningen.

7. Hvilke rettigheder har du?
Du har flere rettigheder i forhold til dine personoplysninger:
· Du kan bede om at se, hvilke oplysninger vi har om dig
· Du kan bede os om at rette oplysninger, hvis noget er forkert
· Du kan bede os om at slette dine oplysninger
· Du kan bede os om at stoppe eller begrænse brugen af dine oplysninger
· Du kan også klage til en tilsynsmyndighed. I Danmark er det Datatilsynet.


8. Afsluttende information og samtykke til foto/video:
Det meste af det, der står i dette dokument, handler om de oplysninger, vi har brug for for at kunne planlægge og gennemføre dit erhvervspraktikophold, fordi vi har en legitim interesse i det. Det kræver ikke samtykke.

Nedenstående samtykke handler derfor kun om, hvorvidt vi må bruge foto og/eller video af dig til de formål, der er beskrevet i dette dokument. 

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor i punkt 1.

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

Ved at underskrive samtykkeerklæringen bekræfter I, at I har læst og accepterer, hvordan Novo Nordisk behandler og deler materialet til disse formål. 

Erhvervspraktikant:
Navn: __________________________________   
Dato: _______________________   
Underskrift : ___________________________________________

Forældre/værger:
Navn på forældre/værger: __________________________________   
Dato: ________________
Underskrift(er): ______________________________    

